Watch The Weekenders (2000) Season 3 Episode 16 Online - SolarMovie
Grey DeLisle Jason Marsden Kath Soucie Phil LaMarr
Version 1 Sponsor Host 6745 views
Version 2 Sponsor Host 7213 views
Version 3 Sponsor Host 19322 views
Version 4 bestreams.net 1 views
Version 6 [Part 2] youtube.com 120 views
The Weekenders Comments Die splinternuwe Toyota Corolla: 'n Motor met uitstekende bestuurs en veiligheidskenmerke waarop 'n mens trots kan wees! | GeselsVersekering
Kragtige, vars ontwerp met die klem op praktiese gebruik
Gekunstelde binneruim-dekor en -verpakking
Prys, waarborg en diensplan
Het jy geweet dat twee splinternuwe Corolla’s elke minuut van elke liewe dag iewers in die wêreld uit een vanToyotase fabrieke ry?
En soos Glenn Crompton, Toyota SA Motors se Vise-president van Bemarking, dit stel: “Suid-Afrika se liefdesverhouding met die Corolla het in die middel 1970’s begin, en dié liefde blom nog.
“Die splinternuwe 2014-weergawe van die Corolla, wat nog altyd die spogkind vir Toyota se legendariese gehalte, duursaamheid en betroubaarheid was, is oorgehaal om sy beeld as alledaagse vervoer met uitdruklike stilering, ’n hoëklas-binneruim en lewendige rygedrag af te skud.
“Die Corolla het ’n groot stap vorentoe gespring. Die nuweling het ’n baie ernstiger ‘houding’ – ’n eienskap wat nie werklik in vorige geslagte na vore gekom het nie.
“Hy wys sy mededingers duidelik datToyotadie segment wat hy al die dekades só gedefinieer en oorheers het, nie sommer gaan prysgee nie. Ons het op die 40-miljoen-kerf maar nou eers begin!”
Dié gevoel word deur Shinichi Yasui, die hoofingenieur vir die nuwe Corolla, beaam: “Ek glo hierdie nuwe model weerspieël die Corolla-DNS wat hy oor ’n tydperk van langer as 47 jaar oorgeërf het.
“Dié DNS sit die Corolla se missie voort om voortdurend met nuwe konsepte en tegnologie vorendag te kom wat aan die voorpunt van die bedryf is om die wêreld se topverkoper-motor te skep. Daardie DNS is nou in ’n nuwe tydvak oorgedra.
“Elke nuwegeslag-Corolla streef die “klantetevredenheid” en “klante-genot” regoor die wêreld na, en die Corolla het aan die hand hiervan voortdurend ontwikkel.
“Ek is vol vertroue dat ons ’n elfde geslag van die Corolla ontwikkel het wat met algehele Waku doki*, gemoedsrus en natuurlik trots gerykan word.”
*Waku-Waku is die verwagting van suiwer genot; Doki-Doki is die klank van jou hartklop.
Wakudoki is dus wanneer jy só opgewonde oor genot is dat jou hart vinniger klop.
Buiten die estetiese oorwegings het die ontwerpspan ook die uitdaging aanvaar om ’n selfs nog groter binneruim te ontwerp. Hiervoor moes die asafstand met 100 mm teenoor die uitgaande model verleng word, en die bykomende lengte is doeltreffend aangewend om die ontwerp te verbeter en die binneruimafmetings te vergroot. Dit het dit ook moontlik gemaak om die wiele verder na die uithoeke van die motor te skuif, wat tot die “dinamiese gevoel” wat die grondslag van die voertuig se beter aantrekking is, gelei het.
Die voorste oorhang is op 950 mm vasgestel (15 mm langer as die bestaande model) terwyl die agterkant nou 980 mm oorhang – 25 mm korter as die uitgaande model. Nog iets wat die dinamiese houding versterk, is die nuwe Corolla se algehele hoogte, wat 5 mm laer is en op 1 465 mm te staan kom.
Die koplig- en sierrooster-openings aan die voorkant vorm ’n duidelike T-vormige motief. Die boonste deel van die sierrooster en die kopligte is so dun as moontlik, maar strek tot in die hoeke om die breedte van die romp te beklemtoon. Die kontras tussen die dun, boonste sierrooster en die gapende trapesiumvormige onderste sierrooster beklemtoon die dinamisme van die ontwerp nog verder.
Die verchroomde horisontale dwarslatte van die boonste sierrooster word visueel tot in die uitstaande kopligsamestelle verleng om weereens op die breedte van die voertuig te fokus. Die kopligte, wat ’n laestraal-halogeengloeilamp het om sig te verbeter, versterk Toyota se nuwe ontwerpbenadering en gee die nuwe Corolla ’n groter teenwoordigheid op die pad terwyl dit ook unieke visuele kenmerke bied.
Die voorste misligsamestelle het verchroomde omlystings in die geval van die Prestige-modelle. Die Exclusive- en Sprinter-weergawes se misligte moet bykomend bestel word.
’n Verreikende ontwerpverandering vir Toyota is in die plasing van die gevormde deurhandvatsels te bespeur, wat nou in die karakterlyn van die deure geplaas is.
Die trapesiumvorm word aan die agterkant in die nommerplaatruimte en stilering van die onderste buffer herhaal. Die skerp lyn van die bagasiebakdeksel se lip word deur die nuwe stertligsamestelle onderstreep, wat deur ’n verchroomde nommerplaathulsel verbind word en ’n skoner, deftiger voorkoms bied.
In die geheel word die vooraanstaande bougehalte van die nuwe ontwerp deur die piepklein gapings tussen die romppanele, wat met dié van ’n weeldemotor vergelykkanword, beklemtoon. Die gaping tussen die modderskerms en die voorste deure is van 4,0 mm tot net 3,9 mm verklein, tussen die voordeure van 4,5 mm tot 4,2 mm, en tussen die agterdeur en agterste kwartpaneel van 4,0 mm tot 3,9 mm. Die breedte van die opening tussen die toegemaakte enjinkap en voorste modderskerm is van 5,4 mm tot net 4,5 mm verklein.
Die nuwe Corolla sal in een van sewe rompkleure beskikbaar wees, waarvan drie nuwe kleure vir die reeks sal wees: seepêrel-metaalvlokkieverf (ligte blou), Avant-Garde-brons en grys metaalvlokkieverf.
Die laagste moontlike enjinkaplyn, ’n baie skuins windskerm en naatlose dak span alles saam om die lugvloei oor die motor so glad as moontlik te maak.
Die vervolmaakte kantvorm van die voorste mislighulsels en die skerp, byna vertikale oppervlakhoek van die lugdinamiese hoeke voor en agter help om die lugversteurings aan die kante en oor die wielnisse te verminder.
Dié omvattende maatreëls het tot ’n aansienlike verbetering in lugdinamiese doeltreffendheid gelei, en die nuwe Corolla se sleursyfer is van Cd 0,29 tot net Cd 0,27 – die beste in hierdie klas – verbeter.
Wat laasgenoemde betref, is die bestuursposisie omvattend hersien. Die hoogteverstellings vir die bestuurdersitplek is met 15 mm tot 60 mm vergroot, terwyl die skuifafstand vorentoe en agtertoe met 20 mm tot 260 mm verleng is. Die voorste sitplek se heuppunt is met 5 mm vorentoe geskuif. Die krag wat nodig is om die sitplek vorentoe of agtertoe te skuif en die rugleuning en sitplekhoogte te verstel, is ten gunste van makliker werking verminder. Nog ’n verandering is die stuurwielhoek, wat van 24 tot 22 grade verminder is. Daarbenewens het die nuwe Corolla meer passasiersruimte agter, wat ook groter gemak bied, deels deur die agterste heuppunt 70 mm agtertoe te skuif. Dít en die nuwe, dunner rugleuning van die voorsitplek, het die agterste beenruimte met 92 mm tot 706 mm, die beste in die klas, verleng.
Die nuwe Corolla is nie net ruimer en gemakliker nie, maar is ook heelwat stiller as sy voorganger. Die binneruim is spesifiek ontwerp om klante die stilste kajuit in sy klas te bied. Die algehele oppervlak van die voorpaneel se klankdemper is vergroot en bykomende klankdempende materiaal is tussen die enjinkap en modderskerms se binnelae geplaas om die oordrag van enjingeraas na die kajuit verder te beperk. Klankdempende materiaal onder die vloer bied skitterende klankdempeienskappe, veral in die omgewing van die voorste voetholtes. Die omvattende gebruik van rompseëlmateriaal in al die metaalvoeë sonder die kajuit verder teen geraas af.
Die onbelemmerde helderheid van die nuwe ontwerp word verder beklemtoon deur ’n silwer dwarsbalk wat die voorpaneel duidelik in ’n boonste en onderste sone verdeel (wat meer ergonomies is) en strek tot in die bokant van die deurpanele, wat die kajuit omvou en die ruimte van die sitomgewing beklemtoon. Die nuwe, vertikale binnehandvatsels is in dieselfde silwer voorkoms afgewerk.
Die sagte beslag van die instrumentepaneel en hoëglansklavierswart afwerking word deur verchroomde detailbeslag en helder blou beligting vir die instrumentepaneel, paneelkissie en kajuitomgewing afgerond om ’n vooraanstaande gehaltegevoel in die binneruim te bied.
Die groot instrumente wat maklik gelees kanword, is in twee weergawes wat model-afhanklik is, beskikbaar. Die Esteem-, Prestige- en Sprinter-modelle het elk drie meters. Die groot spoedmeter in die middel sluit ’n ritmeter in. Die vlagskip-Exclusive-weergawes het twee meters en ’n TFT-skerm (Thin Film Transistor) waarop allerhande inligting vertoon word. Die Prestige-, Sprinter- en Exclusive-modelle se instrumente het verchroomde omlystings.
Die gebruiksgevoel van die voetpedale en ratkierie is ook verfyn. Die pedale is só geplaas dat ’n mens nie die verkeerde pedaal sal gebruik nie, terwyl die hoeveelheid beweging en wisselgevoel van die ratkierie ten gunste van gladder wisselvermoë ingestel is.
Die inhoudsvermoë en bruikbaarheid van die nuwe Corolla se uitgebreide reeks bergplekke is ook verbeter. Dit sluit in ’n paneelkissie, munthouer en bykomende voorpaneelhouer met ’n deksel, ’n houer in die middelkonsole, bekerhouers, oorhoofse bergplek vir ’n sonbril, voordeursakke waarin ’n bottel van tot 1,5 liter kan pas, of ’n padkaarthouer met ruimte vir ’n halfliter-bottel in die agterdeure.
Die praktiese bruikbaarheid van die bagasieruim is aansienlik verbeter deur die toevoeging van ’n eksterne skakelaar onder die lip (net vir die Exclusive) waarmee die bagasiebakdeksel oopgemaakkanword, sowel as ’n handvatsel aan die onderkant om dit makliker toe te maak.
Raakskerm-klankstelsel met AM/FM-radio, CD/DVD/MP3-speler, Bluetooth-selfoonstelsel en musiekstroom-werking, en ’n USB-sok vir draagbare musiekspelers wat ook ’n iPod se speellyskanvertoon. ’n Truratmonitor is deel van die standaard-toerusting van die Prestige en Exclusive – Nog iets wat die beste in hierdie klas is!
Al die enjins is aan ’n sesgang-ratkas gekoppel, maar die 1,6- en 1,8-petrolweergawes kanook metToyotase nuwe hoëdoeltreffende outomatiese Multidrive S-transmissie bestel word.
Dubbel-VVT-i-petrolenjin van 1.33ℓ
Dié enjin met sy klein boor en lang slag slaan groot munt uitToyotase uitgebreide motorsport-ervaring en is baie lig en kompak, wat die voertuig se krag-tot-gewig-verhouding aansienlik verhoog. Die enjin het ’n hars-tipe silinderkopdeksel en inlaatspruitstuk, terwyl die inlaatpoort vaartbelyn gemaak is om ontbrandingsdoeltreffendheid te verhoog.
Die dubbele VVT-i-stelsel help verrigting regdeur die enjintoerestrek deur die lug/brandstof-inlaat- en uitlaat-kleptydreëling te eniger tyd by enige toestande aan te pas. Benewens die feit dat dit wringkrag teen lae en medium enjinsnelhede verbeter, verminder die stelsel ook uitlaatgasse terwyl dit ook brandstofdoeltreffendheid verbeter.
Dubbel-VVT-i-petrolenjin van 1.6ℓ
Die 1.4 D versnel in 12,5 sekondes van 0 tot 100 km/h enkan’n topspoed van 180 km/h haal.
Ander tegniese hoogtepunte van hierdie nuwe klein diesel-enjin sluit in:
’n Hidrouliese tweefase-beheerklep wat in die deksel van die tydreëlketting ingebou is. Dit verminder wrywing wanneer die hidrouliese oliedruk laag is deur die uitlaatklep na gelang van die rytoestande oop en toe te maak.
Die enjinopwarmtyd word verkort deur ’n stelsel wat die verkoelingsvloeistof laat verbyvloei om hitteverlies teen te werk wanneer die enjin aangeskakel word.
Piezo-elektriese inspuiters beheer die brandstofvolume en die tydsberekening van die inspuiting meer doeltreffend. Die hoëspoed-reaksietyd van Piezo-inspuiters sorg vir multifase-hoëspoedinspuiting. Dit verlaag die volumetempo van ontbrandingsuitsetting en lei tot meer doeltreffende ontbranding wat help om
partikel-, NOx– en CO2-uitlaatgasse te verminder. Dít, tesame met die hoër hoëdrukinspuitingsdruk van tot 160 Mpa, lei tot korter ontbrandingstyd, wat vinniger enjinreaksie met beter brandstofekonomie en minder CO2-uitlaatgasse kombineer.
Outomatiese Multidrive S-transmissie
Die nuwe metaalgordel-Multidrive S, wat ten gunste van kompakte afmetings, ligte gewig en brandstofdoeltreffendheid ontwikkel is, het ’n wringkragoordraer en suiwer elektroniese ‘multidrive’-oliedrukbeheer.
Die stelsel se outomatiese modus is ten gunste van stil werking en beter brandstofekonomie ontwikkel en pas die transmissie te alle tye volmaak by die enjin aan deur die versnellerpedaalhoek, voertuigspoed en remkrag te monitor.
Die trapsgewyse wisselpatroon van die sekwensiële 7-gang-sportwisselingsmoduskanmet die ratkierie beheer word. Die stelsel is in sportwerking ten gunste van reaksietyd en regstreekse enjinbeheer ingestel. Dit skakel outomaties terug wanneer die voertuig stadiger ry en gebruik die enjin se remvermoë om remverrigting te verhoog. Wanneer die motor deur ’n draai versnel, word die stelsel deur voorspelbare ratwisseling beheer om te verseker dat die beste ratverhouding vir die versnelling wat vereis word, ingespan word.
Die sekwensiële 7-gang-Shiftmatic-modus bied selfs nog meer sportiewe gedrag deurdat die bestuurder die transmissie met handratwisseling deur die ratkieriekanbeheer. Die transmissie reageer met kort ratverhoudings in voorspelbare stappe en het ’n regstreekse terugskakelingsgevoel wanneer die bestuurder rem of die voertuig stadiger ry.
Algehele rybaarheid is op drie gebiede geteiken: gewigsvermindering, veringinstelling en stuurreaksie.
Ligter, stewiger romp
Hierdie maatreëls span alles saam om ’n bydrae tot skitterende rygemak en beter reaksie op stuurinsette vir ratser gedrag te lewer.
Die nuutontwikkelde voorste stut het ’n dikker skokbrekersilinder van 35 mm, terwyl die dempverrigting ten gunste van stabiliteit en ritgemak verfyn is. Die lengte van die terugskop is verkort om voorsiening vir die motor se laer ryhoogte te maak, terwyl ’n soliede boonste stut gebruik word om hoëfrekwensievibrasies te beperk en stuurreaksie te verbeter.
Die kronkelvere het ’n kronkel-struktuur aan elke kant, wat vir ’n kompakte, ligte installasie sorg. Die reaksiekrag van die kronkelveer word deur die toevoeging van ’n veer wat laterale krag verminder, beheer. Veringwrywing is verminder deur die buigkrag van die skokbrekers te verklein.
Die vermindering van die draaikrag op die stutlaers sorg vir ’n ligte en lewendige stuurreaksie. Die groter rompstewigheid het ’n kleiner kronkelveertempo moontlik gemaak, wat ritgemak verbeter sonder om stuurreaksie en ’n ratse hanteringsgevoel prys te gee.
Die kronkelvere en skokbrekers is onafkanklik geposisioneer om binnedringing van die bagasieruimte te beperk, en die ligte draaibalkvering slaan ook munt uit soliede boonste stutte, uretaan-terugskopstoppers en varkstert-kronkelvere. ’n Verminderde veertempo en heringestelde skokbrekers verbeter ritgemak, stabiliteit en reaksie op stuurinsette verder.
Skerper elektriese kragstuur-reaksie (EPS)
Die nuwe Corolla se EPS-stelsel is hersien om bestuurders tesame met die kleiner stuurkolomhoek van ’n meer innemende bestuurservaring te voorsien. Die kragstuur-ratverhouding is vervolmaak en verstewig om ’n skerper stuurreaksie en gladde lynregte werking te bied.
Die stelsel is verder versterk deur strukturele veranderings aan die tussenskag en om die stuurkas stewig aan die veringbalk te heg, wat tot ’n regstreekse, lynregte stuurgevoel lei.
’n Hersiene boonste stuurkolomstut verminder onnodige vibrasies verder.
Die stelsel pronk nou met ’n ingeboude elektroniese beheereenheid met nuwe beheerlogika om stuurgevoel te verbeter, terwyl die ratverhouding van die stuurstelsel self van 14,8 tot 13,4 verminder is om dit 8% vinniger as dié van sy voorganger te maak en skerper reaksie op stuurinsette tot gevolg het.
Die nuwe Corolla is verfyn ten einde die beste aktiewe en passiewe veiligheidstandaarde sowel as beter voetgangerbeskerming te bied. Die nuweToyotahet die hoogste gardering van vyf sterre in die jongste, strenger Euro-NCAP-botstoetse behaal. (Neem asseblief kennis dat die model wat getoets is, ’n Europese 1,6ℓ-weergawe wat in Turkye gebou is, dieselfde veiligheidspakket as ons Suid-Afrikaanse 1.8 Exclusive het.)
Elke komponent se botstoetsveiligheidsverrigting is deur omvattende rekenaarsingenieursontwikkeling (CAE) en herhaalde eksperimentele prototipe toetswerk vervolmaak.
Die hoësterkte-kajuit is ontwerp met die oog op die beste moontlike botsverrigting in voorkant-, sykant- en agterkantbotsings. Talle energie-absorberende snoetkomponente bied aansienlik beter voetgangerbeskerming, terwyl die binneruim omvattend met lugsakke, sweepslagwerende kopstutte en ’n beter kinderveiligheidstelsel toegerus is.
Die nuwe Corolla se romp gebruik meer hoësterkte staal wat panele met minder gewig en groter stewigheid kombineer. Die voorkant het nuwe frommelsones wat aangepas is om impakenergie doeltreffend regdeur die raam te versprei en die minste kajuitverwringing in die geval van ’n botsing van voor tot gevolg het.
Dieselfde beginsel is op sykantbotsbeskerming toegepas, waar die frommelsones sterker kantbalke, dwarsbalke en dakversterkings bied.
’n Voetganger se bene word ook beter beskerm danksy die gebruik van ’n energie-absorberende samestelling van die bufferbedekking, sierrooster en voorkant van die enjinkap.
Al die voorste en agterste sitplekke het driepunt-rukstopgordels met noodterugtrekkers (ELR). Die ELR sluit die sitplekgordel wanneer ’n buitensporige lading ’n voorafbepaalde waarde oorskry. Die sitplekgordels vir die bestuurder en voorste passasier het ook styftrekkers en lasbeperkers. Die lasbeperker sal die gordel in die geval van ’n botsing effens laat verslap om borskasbeserings te help beperk.
Die Corolla het ook sweepslagwerende voorsitplekke (WIL) om sweepslagbeserings in die geval van ’n botsing van agter te help verminder. Die sitplekstruktuur sal die insittende se bolyf in die geval van ’n hoëspoed-agterkantbotsing agtertoe laat sak en die beweging van die onderlyf by dié van die kop aanpas om die gevaar van sweepslagbeserings te verminder.
Rem- en stabiliteitsbeheerstelsels
Die nuwe Corolla se nuwegeslag-ABS-kragremstelsel maak gebruik van nuwe lugverkoelde skywe van 277 mm voor en soliede skywe van 270 mm agter. Die voorste remblokkies is opgegradeer en bied meer doeltreffende verrigting en minder geraas en vibrasies wanneer die remme ingespan word.
Die remstelsel het ’n nuwe, kompakte en ligte remversterker, ’n nuwe hoofsilinder, lae-uitset-rempype en ’n skakeltipe rempedaal met ’n korter pedaalbeweging wat tot ’n beter remreaksie en -gevoel lei.
Die voertuig se standaard-toerusting sluit ’n sluitwerende remstelsel (ABS) met elektroniese remkragverdeling (EBD) en remhulp (BA) in. Kloubeheer (TRC) en voertuigstabiliteitsbeheer (VSC) is deel van die Sprinter en Exclusive se standaard-toerusting, terwyl ’n verbeterde wegtrekhulpstelsel in die modelle met VSC ingespan word. Die stelsel gebruik die remme vir ’n maksimum van twee sekondes nadat die bestuurder sy voet van die rempedaal gelig het om heeltemal te verhinder dat die motor teen ’n skuinste terugloop.
VSC (wat deel van die Sprinter en Exclusive se standaard-toerusting is) is ontwerp om te keer dat die bestuurder beheer oor die motor verloor wanneer hy te vinnig deur ’n draai of op gladde oppervlakke ry en die motorkangly. Sensors wat die stertswaaibewegings, longitudinale en laterale versnelling, stuurhoek, wielspoed en druk op die rempedaal monitor, bepaal stabiliteit en die teenwoordigheid van stuurtraagheid of stuuroorywerigheid.
Die nuwe Corolla pronk met ’n fabriekswaarborg van drie jaar of 100 000 km en word deur ’n diensplan van vyf jaar of 90 000 km gedek. Versieningstussenposes is op 15 000 km vasgestel (wat ook die 1.4 D insluit). Die nuwe modelle word ook gedek deur die ToyotaCare-noodpadhulpprogram wat klante van noodpadhulp oor 24 uur voorsien ten einde algehele gemoedsrus te verseker.
Posted on February 7, 2014 by jonckie
Comments Off on Die splinternuwe Toyota Corolla: ‘n Motor met uitstekende bestuurs en veiligheidskenmerke waarop ‘n mens trots kan wees!
Category: Motor en Motorfiets, Veiligheid, Voertuig, Voertuig Tags : Die splinternuwe Toyota Corolla